Hämähäkkikuvio Nazcan tasangolla.
**Nazcan linjat** ovat muinaisen eteläamerikkalaisen Nazca-kulttuurin intiaanien tekemiä geoglyfejä eli maakuvioita Perun rannikon ja pohjoisen Chilen aavikoilla ja kukkuloilla. Ne on tehty vuosien 200 eaa. ja 600 jaa. välisenä aikana. Jotkin kuviot esittävät geometrisiä muotoja ja jotkin esittävät eläimiä, kasveja ja ihmisiä. Nazcan linjat ovat Unescon maailmanperintökohde.

Tekotapa
--------

Kuviot on tehty siirtämällä aavikon kiviä pois.
Linjat tehtiin poistamalla maan hapettunut päällyskerros, jolloin tummien kivien alta paljastui vaaleaa maapohjaa. Tällaisten linjojen tekeminen on melko helppoa ja nopeaa. Linjat ovat säilyneet vuosituhansien aikana melko hyvin aavikoiden kuivuudessa, vaikka aurinko tummentaakin niitä ajan myötä.

Kuviot
------

Useimmat linjoista näkyvät vain ilmasta, mutta kukkuloiden rinteille tehdyt linjat näkyvät myös maasta katsottuna. Jotkin linjat ovat suoria, jotkin kaarevia. Jotkin linjat ovat moninkertaisia ja saattavat risteytyä keskenään monimutkaiseksi verkostoksi. Jotain tiettyä muotoa esittävät linjat ovat tavallisesti yksinkertaisia, eivätkä risteydy. Erilaisia muotoja on yli 300. Jotkin ovat geometrisiä kuvioita, kuten kolmioita, epäsuunnikkaita, spiraaleja, nuolia ja sahalaitakuvioita. Jotkin hahmot esittävät ihmisiä tai erilaisia eläimiä, kuten kolibreja, kondoreita, apinoita, laamoja, sorsia, liskoja, hämähäkkejä ja valaita sekä puita ja muita kasveja. Joitain hahmoja ei ole tunnistettu.

Kuviot ovat usein jättimäisiä, ja monet kattavat jalkapallokenttää suuremman alan. Kaikkiaan linjojen alue kattaa yli 640 neliökilometrin alan autiomaassa. Pisimmät linjat ovat jopa 20 kilometrin pituisia. Kaikkien linjojen yhteispituudeksi on arvioitu 1 300 kilometriä.

### Esimerkkejä

* Kolibri.Kolibri.
* Kondori.Kondori.
* Pelikaani.Pelikaani.
* Apina.Apina.
* Koira.Koira.
* Valas.Valas.
* Kukka.Kukka.
* "Pöllömies" tai "astronautti"."Pöllömies" tai "astronautti".
* Kädet.Kädet.
* Puu.Puu.
* Spiraali.Spiraali.
* Geometrisiä kuvioita.Geometrisiä kuvioita.
* Kuvioita vuorenrinteessä.Kuvioita vuorenrinteessä.

Tarkoitus
---------

Kuvioita on löydetty eniten Palpan ja Nazcan väliseltä alueelta.
Linjojen tarkoituksesta on erilaisia käsityksiä. Yleisimmän käsityksen mukaan ne olivat polkuja, joita pitkin käveltiin uskonnollisissa riiteissä ja kulkueissa. Tähän viittaa se, että jotain hahmoa esittävät linjat eivät koskaan risteydy, ja niissä on yleensä eri alku- ja loppukohdat. Joidenkin mukaan linjojen tarkoitus oli luonnon ja jumalien kunnioittaminen, ehkä viljelysäiden parantamiseksi. Tätä teoriaa tukee se, että moni kuvio alkaa vesilähteen kohdalta tai osoittaa vettä kohti. Eräiden teorioiden mukaan linjat olivat tähtikarttoja tai reittejä uskonnollisten kohteiden välillä. Rinteille vedetyt linjat saattoivat olla maamerkkejä vaeltajille. Jotkut ovat väittäneet linjojen olevan avaruusolentojen tekemiä.

Katso myös
----------

* Atacaman jättiläinen

Lähteet
-------

1. 1 2 3 4 5  Mark Cartwright: Nazca Lines *World History Encyclopedia*.  10.3.2014. Viitattu 1.3.2023.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Nazcan linjat**.
* Nascan ja Pampas de Jumanan kalliopiirrokset Unescon sivuilla (englanniksi)
* Google Maps
* "The Nazca Lines Revisited: Creation of a Full-Sized Duplicate" - Joe Nickell's account of his reproduction
* Skeptic's Dictionary
* (englanniksi) Publications about Nazca Lines

PeruUnescon maailmanperintökohteet Perussa

* Arequipan historiallinen keskusta
* Caralin pyhä kaupunki
* Chan Chanin arkeologinen alue
* Chavinin arkeologinen alue
* Cuscon kaupunki
* Huascaránin kansallispuisto
* Liman historiallinen keskusta
* Machu Picchu
* Manún kansallispuisto
* Nazcan ja Pampas de Jumanan kalliopiirrokset
* Inkavaltakunnan tieverkosto
* Río Abiseon kansallispuisto